Kritériá a postupy na preukazovanie splnenia stanovených požiadaviek na člena a kvalifikovaného aktuára

Document Version 1.3

Document History

|  |  |  |  |  |
| --- | --- | --- | --- | --- |
| Version | Date | Author | Status | Comment / Description of Change |
| 0.1 | 29.06.2016 | Janka Holesova | Draft | Initial draft – the scope and structure of the document |
| 0.2 | 23.7.2016 | Janka Holesova | Draft | First draft |
| 0.3 | 28.7.2016 | Janka Holesova | Draft | Comments from Jelica and Julia |
| 0.4 | 4.8.2016 | Janka Holesova | Draft | Agreements from meeting of working group incorporated |
| 0.5 | 11.9.2016 | Janka Holesova | Draft | JEK comments incorporated |
| 0.6 | 25.9.2019 | Janka Holesova | Draft | Decision from meeting of working group incorporated. **First draft for Education Committee** |
| 0.7 | 4.10.2016 | Janka Holesova | Draft | Comments from Education Committee incorporated |
| 1.0 | 18.10.2016 | Janka Holesova | 1st version | Version approved by Education Committee |
| 1.1 |  |  |  |  |
| 1.2 | 11.3.2017 | Janka Holesova |  | First comments and final comments from SSA Board members implemented. |
| 1.3 | 14.3:2017 | Janka Holesova |  | Final adjustments |

Reviewers:

|  |  |  |
| --- | --- | --- |
| Name | Role | Feedback Received |
| Jelica Kľúčovská | Komisia pre vzdelávanie | 27/6, 26/7, 16/8 – incorporated |
| Jozef Ducký | Predseda Rady SSA | 27/6 - no specific |
| Julia Brtáňová | Komisia pre vzdelávanie, Rada SSA | 28/7 = incorporated |
| All above |  | Meeting 2/8 |
| All above |  | Meeting 13/9 |
|  |  |  |

##### Approvers:

|  |  |  |
| --- | --- | --- |
| Name | Role | Approval Received |
| Komisia pre vzdelávanie |  | 18.10.2016 |
| Rada SSA |  | 14.2.2017 |
| Komisia pre vzdelávanie |  | 14.3.2017 |

##### Distribution List:

All the above plus:

|  |  |
| --- | --- |
| Name | Role |
| Education Committee members |  |
| SSA Board members |  |
|  |  |
|  |  |
|  |  |

##### OBSAH

[Document History 2](#_Toc478146734)

[Reviewers: 2](#_Toc478146735)

[1. Úvod 5](#_Toc478146736)

[1.1. Cieľ 5](#_Toc478146737)

[1.2. Pozadie 5](#_Toc478146738)

[1.3. Rozsah 5](#_Toc478146739)

[2. Požiadavky na kvalifikovaného aktuára SSA a na člena SSA 7](#_Toc478146740)

[2.1. Aktuálne požiadavky na priznanie postavenia kvalifikovaného aktuára SSA 7](#_Toc478146741)

[2.2. Aktuálne požiadavky na priznanie postavenia člena SSA 7](#_Toc478146742)

[3. Sylaby SSA 8](#_Toc478146743)

[3.1. Aktuálne Sylaby SSA 8](#_Toc478146744)

[3.2. Výklad Sylabov SSA 9](#_Toc478146745)

[3.3. Formulár na preukázanie súladu so Sylabami SSA 9](#_Toc478146746)

[3.3.1 Formulár pri žiadosti o kvalifikovaného aktuára 9](#_Toc478146747)

[3.3.2 Formulár pri žiadosti o člena SSA 10](#_Toc478146748)

[3.4. Akreditizácia univerzít 12](#_Toc478146749)

[3.5. Automatické vyplnenie formulára na vyhodnotenie Sylabov SSA 12](#_Toc478146750)

[4. Žiadosť o priznanie postavenia kvalifikovaného aktuára SSA a člena SSA 13](#_Toc478146751)

[4.1. Žiadosť o priznanie postavenia kvalifikovaného aktuára SSA 13](#_Toc478146752)

[4.2. Žiadosť o priznanie postavenia člena SSA 15](#_Toc478146753)

[5. Spracovanie žiadosti o priznanie postavenia kvalifikovaného aktuára SSA a člena SSA 16](#_Toc478146754)

[6. Žiadosti zo zahraničia o postavenie kvalifikovaného aktuára 17](#_Toc478146759)

[7. Prílohy 18](#_Toc478146760)

[7.1. Rozhodnutie Valného zhromaždenia Slovenskej spoločnosti aktuárov č. 2015/1 18](#_Toc478146761)

[7.2. Sylaby aktuárskeho vzdelania Slovenskej spoločnosti aktuárov, 3/2014 18](#_Toc478146762)

[7.3. Výklad Sylabov aktuárskeho vzdelávania, 3/2015 18](#_Toc478146765)

[7.4. Formulár na preukázanie súladu so Sylabami SSA, 8/2015 18](#_Toc478146766)

[7.5. Vzor potvrdenia praxe za účelom dokladovanie Sylabov 19](#_Toc478146767)

# Úvod

## Cieľ

Cieľom tohto dokumentu je zhrnúť kritériá a postupy na preukazovanie splnenia stanovených požiadaviek na člena a kvalifikovaného aktuára Slovenskej spoločnosti aktuárov (ďalej len „SSA“) a zadefinovať chýbajúce kritériá a postupy. Zámerom je objasniť pre Radu SSA a aj samotnú Komisiu pre vzdelávanie tieto kritériá a postupy. Zároveň vyjasniť a urobiť viac transparentným proces na prijímanie členov a kvalifikovaných aktuárov.

Upozornenie: Tento dokument obsahuje doplňujúce informácie k existujúcim základným dokumentom SSA. V prípade, že takáto doplňujúca informácia by bola v rozpore so základným dokumentom SSA, základný dokument SSA je záväzný.

## Pozadie

**Rozhodnutia Valného zhromaždenia Slovenskej spoločnosti aktuárov špecifikujú** požiadavky na kvalifikovaného aktuára SSA a na člena SSA. Konkrétne kritériá a postupy nie sú zdokumentované. Komisia pre vzdelávanie, ako aj Rada SSA si potrebuje zašpecifikovať tieto kritériá a postupy, aby pri prijímaní nových členov a kvalifikovaných aktuárov konala objektívne a transparentne.

Zmenou Sylabov SSA sa navyše požiadavky z roka na rok stali oveľa prísnejšími a pre žiadateľov je náročnejšie tieto požiadavky preukázať a dokladovať. Chýbajú informácie a kritéria pre žiadateľov, ako požiadavky naplniť a dokladovať.

Z rovnakých dôvodov je aj pre Komisiu pre vzdelávanie a Radu SSA náročnejšie preskúmať a posúdiť splnenie požiadaviek objektívnym spôsobom.

## Rozsah

Tento dokument pokrýva nasledovné oblasti:

* Aktuálne požiadavky na kvalifikovaného aktuára SSA
* Aktuálne požiadavky na člena SSA
* Náležitosti žiadosti o postavenie kvalifikovaného aktuára SSA
* Náležitosti žiadosti o člena SSA
* Spracovanie žiadosti o postavenie kvalifikovaného aktuára SSA
* Spracovanie žiadosti o člena SSA
* Aktuálne Sylaby SSA
* Prepojenie Sylabov SSA s dostupným vzdelávaním vrátane akreditácie univerzít
* Vyplnenie formulára k splneniu Sylabov SSA pri žiadosti o postavenie kvalifikovaného aktuára SSA
* Vyplnenie formulára k splneniu Sylabov SSA pri žiadosti o člena SSA
* Žiadosti zo zahraničia pri žiadosti o postavenie kvalifikovaného aktuára SSA

Tento dokument sa nevenuje :

* Žiadostiam o asociovaného člena
* Žiadostiam o ašpiranta
* Posúdeniu požiadaviek na opätovné potvrdenie postavenia kvalifikovaného aktuára SSA v rámci CPD
* Posúdeniu požiadaviek na opätovné potvrdenie člena SSA v rámci CPD
* Postup na zmenu pravidiel v prípade zmeny Sylabov SSA (tak ako sa pravidelne menia požiadavky IAA a AAE)

# Požiadavky na kvalifikovaného aktuára SSA a na člena SSA

Cieľom tejto sekcie je predstaviť aktuálne požiadavky na kvalifikovaného aktuára a na člena SSA.

Aktuálne požiadavky sú obsahom Rozhodnutia **Valného zhromaždenia Slovenskej spoločnosti aktuárov č. 2015/1, viď prílohu 7.1.**

## Aktuálne požiadavky na priznanie postavenia kvalifikovaného aktuára SSA

Výňatok z Rozhodnutia **Valného zhromaždenia Slovenskej spoločnosti aktuárov č. 2015/1:**

1. *Kvalifikovaným aktuárom SSA podľa článku 5 ods. 2 Stanov spoločnosti môže byť každá osoba, ktorá o postavenie kvalifikovaného aktuára požiada a preukáže splnenie nasledovných požiadaviek:* 
   1. *vedomosti a znalosti stanovené v Sylaboch aktuárskeho vzdelania SSA,*
   2. *prax minimálne v trvaní 5 rokov v oblasti aktuárskej práce,*
   3. *permanentné vzdelávanie podľa Pravidiel permanentného vzdelávania členov SSA počas predchádzajúcich 12 mesiacov,*
   4. *písomné odporúčanie iného kvalifikovaného aktuára SSA alebo iného plného člena IAA alebo AAE,*
   5. *uskutočnenie verejnej prezentácie v aktuárskej oblasti počas predchádzajúcich 3 rokov,*
   6. *absolvovanie vzdelávania s témou Profesionalizmus počas predchádzajúcich 5 rokov,*
   7. *dôveryhodnosť, podľa platnej legislatívy predložením čestného prehlásenia..*

## Aktuálne požiadavky na priznanie postavenia člena SSA

Výňatok z Rozhodnutia **Valného zhromaždenia Slovenskej spoločnosti aktuárov č. 2015/1:**

1. *Členom SSA podľa článku 5 ods. 2 Stanov spoločnosti môže byť každá osoba, ktorá o členstvo požiada a preukáže splnenie nasledovných požiadaviek:*
2. *vedomosti a znalosti stanovené v Sylaboch aktuárskeho vzdelania SSA v rozsahu minimálne 50%,*
3. *prax minimálne v trvaní 1 roka v oblasti aktuárskej práce,*
4. *dôveryhodnosť, podľa platnej legislatívy predložením čestného prehlásenia.*

# Sylaby SSA

## Aktuálne Sylaby SSA

Sylaby aktuárskeho vzdelania SSA (ďalej len ‘Sylaby SSA‘, viď prílohu 7.2) sú jedným zo základných dokumentov SSA. Hlavným cieľom Sylabov SSA je vymedziť požiadavky na vzdelanie a vedomosti kvalifikovaných aktuárov SSA.

Aktuálna verzia dokumentu ‘*Sylaby aktuárskeho vzdelania SSA*‘ sú prístupné na webstránke [www.aktuar.sk](http://www.aktuar.sk), v sekcii Dokumenty/ Základné dokumenty SSA.

Výňatok zo Sylabov SSA schválených V**alným zhromaždením SSA dňa 27.03.2014:**

*‘Sylaby sú členené na tri časti:*

1. *Všeobecné znalosti a schopnosti,*
2. *Základné sylaby,*
3. *Špecializácia*

*Všeobecné znalosti a schopnosti sú schopnosti, ktoré má mať každý kvalifikovaný aktuár SSA. Predpokladá sa, že ich nadobudol počas svojho vzdelávania (na strednej či vysokej škole) alebo praxe. Očakáva sa, že budú neformálne skúšané počas tohto vzdelávania napríklad formou obhajoby diplomovej práce, vytvorenia materiálu v cudzom jazyku, v rámci práce na projekte alebo využívaním v praxi.*

*Základné sylaby obsahujú zoznam hlavných predmetov aktuárskeho štúdia. Toto štúdium je možné absolvovať na univerzite, v inej vzdelávacej institúcie alebo iným preukázateľným spôsobom.*

*Špecializáciou sa rozumie súhrn znalostí, ktoré sú potrebné pre to, aby sa kvalifikovaný aktuár stal špecialistom pre určitú oblasť aktuárskej práce. Každý kvalifikovaný aktuár by mal mať hlbšie vedomosti v minimálne jednej oblasti špecializácie. Špecializácia môže byť dosiahnutá okrem iného napríklad nadstavbovým alebo postgraduálnym štúdiom danej oblasti, výskumom alebo praxou.‘*

Časť 1 - Všeobecné znalosti a schopnosti

Formálne posúdenie tejto časti nie je nutné. Predpokladá sa, že žiadateľ znalosti a schopnosti nadobudol počas svojho vzdelávania (na strednej či vysokej škole) alebo počas praxe.

Časť 2 – Základné sylaby

Formálne posúdenie tejto časti je nutné. Žiadateľ preukáže, v akom rozsahu sa sylaby jeho štúdia prekrývajú s predmetmi Základných sylabov.

Poznámka k predmetu C2 Profesionalizmus: V prípade, že žiadateľ absolvoval prednášku o profesionalizme organizovanú SSA a oboznámil sa so základnými dokumentmi SSA, spĺňa obsah predmetu C2.

Časť 3 – Špecializácia

Formálne posúdenie tejto časti je nutné. Špecializácia môže byť dosiahnutá okrem iného napríklad nadstavbovým alebo postgraduálnym štúdiom danej oblasti, výskumom alebo praxou. Žiadateľ preukáže, akým spôsobom dosiahol špecializáciu.

## Výklad Sylabov SSA

Základný dokument SSA „Sylaby aktuárskeho vzdelania SSA“ obsahuje určitú úroveň detailu obsahu požadovaných predmetov. V prípade potreby detailnejšieho popisu predmetov bol vytvorený tzv. Výklad Sylabov. Tento indikatívny rozsah predmetov (iba tých, ktoré su špecifikované v časti 2. Základné sylaby) je obsahom dokumentu ‘Výklad Sylabov aktuárskeho vzdelávania‘ (viď prílohu 7.3).

Jeho hlavná funkcia je poskytnúť univerzitám odporúčanú osnovu predmetov, ktoré su požadované v Sylabách SSA. Ďalšou funkciou je poskytnúť indikatívny obsah a rozsah predmetov pri posudzovaní žiadosti o kvalifikovaného aktuára alebo žiadosti o člena SSA, t.j. pri vyplňovaní vyhodnocovacieho excelu „Preukazanie suladu so Sylabami SSA“ (viď sekcia 3.3).

Aktuálna verzia dokumentu ‘*Výklad Sylabov aktuárskeho vzdelávania*‘ je dostupná na webstránke [www.aktuar.sk](http://www.aktuar.sk), v sekcii Dokumenty/ Základné dokumenty SSA/ Sylaby SSA (na konci dokumentu).

## Formulár na preukázanie súladu so Sylabami SSA

Pre vyhodnotenie jednej zo základných požiadaviek pri žiadosti o postavenie kvalifikovaného aktuára alebo člena SSA *‘vedomosti a znalosti stanovené v Sylaboch aktuárskeho vzdelania SSA ‘*, resp. *‘vedomosti a znalosti stanovené v Sylaboch aktuárskeho vzdelania SSA v rozsahu minimálne 50% ‘*slúži formulár ‘Preukázanie súladu so Sylabami SSA.xls‘ (viď prílohu 7.4). Formulár sa zameriava na Základné sylaby (časť 2. Sylabov SSA).

Aktuálna verzia dokumentu ‘*Formulár na preukázanie súladu so Sylabami SSA* ‘ je dostupná na webstránke [www.aktuar.sk](http://www.aktuar.sk), v sekcii Dokumenty/ Základné dokumenty SSA/ Sylaby SSA (na konci dokumentu).

### Formulár pri žiadosti o kvalifikovaného aktuára

V prípade žiadosti o kvalifikovaného aktuára, žiadateľ musí preukázať vzdelanie a vedomosti, ktoré sú v úplnom súlade so Sylabami SSA. Za vzdelanie sa považuje absolvovanie štúdia na univerzite alebo v inej vzdelávacej inštitúcii, ktoré je zvyčajne ukončené skúškou a potvrdené diplomom, dodatkom k diplomu alebo iným formálnym certifikátom, a ktoré má k dispozícii oficiálnu osnovu jednotlivých predmetov.

V prípade, že žiadateľ má v určitej oblasti Základných sylabov (časť 2. Sylabov SSA) dostatočné vedomosti a skúsenosti, ale nemá ukončené formálne štúdium, žiadateľ môže dokladovať popri vzdelaní aj vedomosťami získanými počas praxe a iným vzdelávaním (interné vzdelávanie u zamestnávateľa, workshop, atď) . Táto možnosť sa vzťahuje iba na trri predmety Sylabov SSA, konkrétne

* A6-Legislatíva,
* B6-Kvantitatívny management rizika a solventnosť ,
* C1-ERM.

Dostupnosť vzdelania obsiahnutá týmito predmetmi Sylabov SSA a/alebo ich aktuálnosť je v rámci vzdelávania na Slovensku obmedzená. V prípade, že bude v budúcnosti možné na Slovensku získať v týchto predmetoch požadadované vzdelanie, daný predmet bude z tohto zoznamu vyňatý.

Dokladovanie praxe musí byť dostatočne preukázané, a to v rozsahu definovanom Komisiou pre vzdelávanie. Rozsah spĺňa nasledovné požiadavky (viď prílohu 7.5):

* Na úrovni podoblasti v rámci predmetu základných sylabov (napr. C1 a) ) žiadateľ uvedie informácie o praxi – názov firmy, pozícia vo firme, obdobie praxe a popis náplne práce relevantnej pre dokladovanie vedomostí.
* Prax je potvrdená kvalifikovaným aktuárom SSA alebo plným členom (full member) inej aktuárskej spoločnosti IAA/AAE vrátane čestného prehlásenia. („Čestne prehlasujem, že v dokladovaní praxe žiadateľ uviedol presné, pravdivé a úplné údaje. Som si vedomý toho, že pokiaľ by mnou potvrdené informácie neboli pravdivé alebo závažným spôsobom zamlčané, budem čeliť následkom disciplinárneho konania z dôvodu porušenia princípov profesionalizmu.“)
* Žiadateľ uvedie, v akom pracovnom vzťahu bol s kvalifikovaným aktuárom, ktorý potvrdzuje prax.
* V prípade, že žiadateľ nemá možnosť získať potvrdenie praxe od kvalifikovaného aktuára alebo plného člena inej aktuárksej spoločnosti IAA/AAE, poskytne potvrdenie praxe od svojho priameho nadriadeného a zároveň jedného spolupracovníka vrátane čestného prehlásenia („Čestne prehlasujem, že v dokladovaní praxe žiadateľ uviedol presné, pravdivé a úplné údaje.“)
* Žiadateľ pripraví z danej oblasti verejnú prednášku pre členov SSA. Téma a rozsah bude stanovená na základe dohody s Komisiou pre vzdelávanie.

Súčasťou schvaľovacieho procesu žiadosti o kvalifikovaného aktuára je aj stretnutie žiadateľa s členmi Komisie pre vzdelávanie. Na danom stretnutí si Komisia pre vzdelávanie prediskutuje so žiadateľom obsah a kompletnosť podkladov k žiadosti. V prípade, že žiadateľ použije dokladovanie Sylabov praxou, dohodnú sa aj ďalšie kroky ohľadom verejnej prezentácie.

### 3.3.2 Formulár pri žiadosti o člena SSA

V prípade žiadosti o člena, musí žiadateľ preukázať vzdelanie, ktoré je v súlade so Sylabami SSA v rozsahu minimálne 50%. Za vzdelanie sa považuje absolvovanie štúdia na univerzite alebo v inej vzdelávacej inštitúcii, ktoré je zvyčajne ukončené skúškou a potvrdené diplomom, dodatkom k diplomu alebo iným formálnym certifikátom, a ktoré má k dispozícii oficiálnu osnovu jednotlivých predmetov.

V prípade žiadosti o člena, dokladovanie praxou nie je relevantné.

## Akreditizácia univerzít

Komisia pre vzdelávanie rozhoduje o úplnom alebo čiastočnom akreditovaní študijných programov, resp. podprogramov univerzít, vysokých škôl a iných vzdelávacích inštitúcií, ktoré poskytujú študijné programy, resp. podprogramy v súlade so Sylabami SSA a požiadajú o akreditáciu.

Na základe výstupu pracovnej skupiny SSA v roku 2016 bol vyhodnotený súlad jednotlivých študijných programov, resp. podprogramov univerzít a Základných sylabov (časť 2 Sylabov SSA) pre nasledovné univerzity a ich študijné programy, resp. podprogramy:

* [Fakulta hospodárskej informatiky, Ekonomická univerzita](http://www.fhi.sk/sk/hlavna.html) v Bratislave, *Aktuárstvo* (AKT)
* [Fakulta matematiky, fyziky a informatiky, Univerzita Komenského](https://fmph.uniba.sk/) v Bratislave, *Ekonomicko-finančná matematika a modelovanie* (EMM)
* [Fakulta matematiky, fyziky a informatiky, Univerzita Komenského](https://fmph.uniba.sk/) v Bratislave, *Poistná matematika* (PMA) a *Pravdepodobnosť a matematická štatistika* (PMS)
* [Prírodovedecká fakulta, Univerzita Pavla Jozefa Šafárika v Košiciach](http://www.upjs.sk/prirodovedecka-fakulta/), *Ekonomická a finančná matematika* (EFM)

Nasledujúce univerzity a ich študijné programy, resp. podprogramy boli čiastočne akreditované na základe súladu so Sylabami SSA viac ako 50 %, t.j. splnenie požiadavky na Sylaby SSA pri žiadosti o člena SSA:

* [Fakulta hospodárskej informatiky, Ekonomická univerzita](http://www.fhi.sk/sk/hlavna.html) v Bratislave, Aktuárstvo (AKT)
* [Prírodovedecká fakulta, Univerzita Pavla Jozefa Šafárika v Košiciach](http://www.upjs.sk/prirodovedecka-fakulta/), Ekonomická a finančná matematika (EFM)

Obsah jednotlivých študijných programov sa viaže k sylabom ich povinných predmetov platných v roku 2016 a môže sa líšiť oproti obsahu rovnakých smerov tých istých univerzít pred rokom 2016. Platnosť akreditácie je do 31/12/2020.

## Automatické vyplnenie formulára na vyhodnotenie Sylabov SSA

Výstup pracovnej skupiny SSA na akreditáciu univerzít je zapracovaný do formulára na preukázanie súladu so Sylabami SSA. V prípade, že žiadateľ ukončil štúdium daných študijných programov, resp. podprogramov v roku 2016 a neskôr, vyplnenie sylabov je zautomatizované – automaticky sa mu vyhodnotia sylaby za daný študijný program, resp. podprogram.

Sylaby SSA – časť 2. Základné sylaby sú namapované na nasledovné dostupné vzdelanie pre členov SSA:

* [Fakulta hospodárskej informatiky, Ekonomická univerzita](http://www.fhi.sk/sk/hlavna.html) v Bratislave, AKT
* Prírodovedecká fakulta, Univerzita Pavla Jozefa Šafárika v Košiciach, EFM
* Institute and Faculty of Actuaries (CT1-CT9, CA1, ST2, ST7, ST8, ST9, SA2)

Na základe mappingu Základných sylabov Sylabov SSA (viď prílohu 7.4) môže budúci žiadateľ o postavenie kvalifikovaného aktuára alebo člena SSA identifikovať, kde si môže doplniť prípadné chýbajuce vzdelanie. Žiadateľ sa samozrejme môže rozhodnúť o využití aj inej univerzity, vysokej školy a vzdelávacej inštitúcie. V takom prípade musí sám porovnať požiadavky zo Sylabov SSA s obsahom ponúkaným danou vzdelávacou inštitúciou. Pozri <http://aktuar.sk/sk/vzdelavanie/studium-pre-clenov/>, resp. webové lokality príslušných vzdelávacích inštitúcií.

# Žiadosť o priznanie postavenia kvalifikovaného aktuára SSA a člena SSA

Cieľom tejto sekcie je špecifikovať, akým spôsobom a kam podať úplnú a správne vyplnenú žiadosť o priznanie postavenia kvalifikovaného aktuára alebo člena SSA.

## Žiadosť o priznanie postavenia kvalifikovaného aktuára SSA

Žiadosť o priznanie postavenia kvalifikovaného aktuára je vyplnená elektronická žiadosť na stránke [www.aktuar.sk](http://www.aktuar.sk) alebo email so žiadosťou (napr. v MS Word), ktorá obsahuje základné formálne prvky ako meno, adresa a kontakt na žiadateľa, dátum žiadosti, odôvodnenie žiadosti a zoznam príloh.

Žiadosť o priznanie postavenia kvalifikovaného aktuára je potrebné poslať emailom na adresu [prihlaska@aktuar.sk](mailto:prihlaska@aktuar.sk) alebo vyplniť na [www.aktuar.sk](http://www.aktuar.sk) (ikona ‘Staňte sa členom‘).

Žiadosť obsahuje dokladovanie základných požiadaviek na kvalifikovaného aktuára ako je uvedené v Tabuľke 1 a dodatočné dokladovanie ako je uvedené v Tabuľke 2.

Komisia pre vzdelávanie si môže dodatočne vyžiadať ďalšie doklady v prípade potreby.

Súčasťou procesu posudzovania žiadosti je aj osobné stretnutie s členmi Komisie pre vzdelávanie.

Tabuľka

|  |  |
| --- | --- |
| Požiadavka | Základné dokladovanie |
| * 1. *vedomosti a znalosti stanovené v Sylaboch aktuárskeho vzdelania SSA,* | A1 Vyplnený excel formulár SSA *Preukazanie súladu so Sylabami* (viac informácii v časti 3.3.1*)*  A2 Diplomy a Dodatky k diplomu alebo iný/é doklad/y o dosiahnutom vzdelaní, ktoré bolo použité v A1  A3 Sylaby / osnova vzdelávania, ktoré bolo použité v A1  A4 Dokladovanie praxe, ktoré bolo použité v A1 podľa požiadaviek definovaných v 3.3.1a formulára 7.5.  A5 Oblasť Špecializácie žiadateľa (viac info v 3.1 , časť 3. Špecializácia). Žiadateľ opíše, akým spôsobom dosiahol špecializáciu vrátane bližších informácií o rozsahu, období, pozícii a zodpovednosti. Na toto potvrdenie neexistuje formulár. |
| * 1. *prax minimálne v trvaní 5 rokov v oblasti aktuárskej práce,* | B1 Potvrdenie praxe od HR oddelenia aktuálneho a/alebo predchádzajúceho zamestnávateľa (pozícia a obdobie).  B2 Potvrdenie náplne práce od priameho nadriadeného aktuálneho a/alebo predchádzajúceho zamestnávateľa obsahujúci zoznam aktuárskych výstupov pripravených žiadateľom (napr. LAT report). |
| * 1. *permanentné vzdelávanie podľa Pravidiel permanentného vzdelávania členov SSA počas predchádzajúcich 12 mesiacov,* | C1 Aktuálny výpis z CPD formulára (printscreen z webstránky SSA) alebo zoznam vzdelávania za relevantné obdobie |
| * 1. *písomné odporúčanie iného kvalifikovaného aktuára SSA alebo iného plného člena IAA alebo AAE,* | D1 Písomné odporúčanie aktuára, ktorý mal pracovnú skúsenosť so žiadateľom (napr. nadriadený, audítor, iný spolupracovník). Súčasťou odporúčania bude stručná informácia o odbornej oblasti, v ktorej vznikla pracovná skúsenosť, a obdobie. |
| * 1. *uskutočnenie verejnej prezentácie v aktuárskej oblasti počas predchádzajúcich 3 rokov,* | E1 Informácia o verejnej prezentácii (podujatie/organizátor, téma a stručný obsah, dátum, trvanie) |
| * 1. *absolvovanie vzdelávania s témou Profesionalizmus počas predchádzajúcich 5 rokov,* | F1 Dátum absolvovania vzdelávania  F2 V prípade vzdelávania mimo SSA aj informácie o vzdelávaní (podujatie/organizátor, prednášajúci, téma a stručný obsah, dátum, trvanie, certifikát) |
| * 1. *dôveryhodnosť, podľa platnej legislatívy predložením čestného prehlásenia.* | G1 Čestné prehlásenie o dôveryhodnosti |

Tabuľka

|  |
| --- |
| Dodatočné dokladovanie |
| H1 Curriculum žiadateľa |
| I1 Čestné prehlásenie, že žiadateľ sa oboznámil so základnými dokumentmi SSA\* |
| J1 Súhlas so spracovaním osobných údajov |

\*Základné dokumenty SSA sú dostupné na [www.aktuar.sk](http://www.aktuar.sk), sekcia Dokumenty

## Žiadosť o priznanie postavenia člena SSA

Žiadosť o priznanie postavenia člena SSA je vyplnená elektronická žiadosť na stránke www.aktuar.sk alebo email, ktorý obsahuje základné formálne prvky ako meno, adresa a kontakt na žiadateľa, dátum žiadosti, odôvodnenie žiadosti a zoznam príloh.

Žiadosť o priznanie postavenia člena je potrebné poslať emailom na adresu [prihlaska@aktuar.sk](mailto:prihlaska@aktuar.sk) alebo vyplniť formulár na [www.aktuar.sk](http://www.aktuar.sk) (ikona ‘Staňte sa členom‘)

Žiadosť obsahuje dokladovanie základných požiadaviek na člena SSA ako je uvedené v Tabuľke 3 a dodatočné dokladovanie ako je uvedené v Tabuľke 4.

Komisia si môže dodatočne vyžiadať ďalšie doklady v prípade potreby.

Tabuľka

|  |  |
| --- | --- |
| Požiadavka | Základné dokladovanie |
| 1. *vedomosti a znalosti stanovené v Sylaboch aktuárskeho vzdelania SSA v rozsahu minimálne 50%,* | A1 Vyplnený formulár SSA *Preukazanie súladu so Sylabami* (viac informácii v časti 3.3.2 *)*  Toto sa netýka študentov, ktorí ukončili štúdium v študijných programoch, resp. podprogramoch na univerzitách, ktoré získali čiastočnú akreditáciu - splnenie požiadaviek pre členstvo v SSA (viď sekcia 3.4). V tomto prípade, žiadateľ iba dokladuje diplomom (A2), že ukončil dané štúdium.  A2 Diplomy a Dodatky k diplomu alebo iný doklad o dosiahnutom vzdelaní, ktoré bolo použité v A1.  A3 Sylaby vzdelávania, ktoré bolo použité v A1 (nie je potrebné dokladovať v prípade študijných programov, resp. podprogramov špecifikovaných v bode 3.4 a 3.5) |
| 1. *prax minimálne v trvaní 1 roka v oblasti aktuárskej práce,* | B1 Potvrdenie praxe od HR oddelenia aktuálneho a/alebo predchádzajúceho zamestnávateľa (pozícia, náplň práce a obdobie) |
| 1. *dôveryhodnosť, podľa platnej legislatívy predložením čestného prehlásenia.* | C1 Čestné prehlásenie o dôveryhodnosti |

Tabuľka

|  |
| --- |
| Dodatočné dokladovanie |
| D1 Curriculum žiadateľa |
| E1 Čestné prehlásenie, že žiadateľ sa oboznámil so základnými dokumentmi SSA\* |
| F1 Súhlas so spracovaním osobných údajov |

\*Základné dokumenty SSA sú dostupné na [www.aktuar.sk](http://www.aktuar.sk), sekcia Dokumenty

# Spracovanie žiadosti o priznanie postavenia kvalifikovaného aktuára SSA a člena SSA

Cieľom tejto sekcie je sumarizovať, ako Komisia pre vzdelávanie a Rada SSA postupujú pri spracovaní žiadosti.

Postup pri spracovaní žiadosti o priznanie postavenia kvalifikovaného aktuára alebo žiadosti o priznanie postavenia člena SSA je obdobný. Spracovanie žiadosti trvá spravidla 3 mesiace od predloženia kompletnej žiadosti. Lehota môže byť predĺžená v prípade nefunkčnosti Rady SSA a/alebo Komisie pre vzdelávanie alebo v prípade prechodného obdobia po schválení nových požiadaviek na člena/kvalifikovaného aktuára alebo po schválení nových Sylabov SSA.

Postup pri spracovaní žiadosti je spravidla nasledovný:

Krok 1 Tajomník SSA spracuje žiadosť a overí kompletnosť dokladovania. V prípade nekompletnosti žiadosti kontaktuje späť žiadateľa.

Krok 2 Tajomník SSA pošle doklad A1 *Preukázanie súladu so Sylabami* dvom členom Komisie pre vzdelávanie na vyhodnotenie

Krok 3 Dvaja členovia Komisie pre vzdelávanie nezávisle vyhodnotia preukázanie súladu so Sylabami SSA *.*

Krok 4 Tajomník SSA predloží žiadosť na stretnutí Komisie pre vzdelávanie. Žiadosť je predložená vo forme formulára (formulár člena/aktuára), kde je uvedený sumár pre každú požiadavku a predbežné vyhodnotenie (splnil požiadavku/nesplnil požiadavku).

Krok 5 Tajomník pozve žiadateľa na osobné stretnutie Komisie. *Tento krok je relevantný iba v prípade žiadosti o priznanie postavenia kvalifikovaného aktuára.*

Krok 6 Žiadateľ sa osobne stretne s členmi Komisie pre vzdelávanie. Na danom stretnutí si Komisia pre vzdelávanie prediskutuje so žiadateľom obsah a kompletnosť podkladov k žiadosti. V prípade, že žiadateľ použije dokladovanie Sylabov praxou, dohodne ďalšie kroky ohľadom verejnej prezentácie. *Tento krok je relevantný iba v prípade žiadosti o priznanie postavenia kvalifikovaného aktuára.*

Krok 7 Komisia pre vzdelávanie overí a vyhodnotí splnenie požiadaviek žiadateľa.

Krok 8 Komisia hlasuje o žiadosti. Výsledkom hlasovania je, že Komisia odporučí alebo neodporučí Rade SSA prijať žiadateľa za člena SSA/kvalifikovaného aktuára.

Krok 11 Tajomník na základe rozhodnutia Komisie pre vzdelávanie sfinalizuje formulár.

Krok 12 Tajomník SSA predloží odporúčanú žiadosť alebo neodporúčanú žiadosť na schválenie na stretnutí Rady SSA vo forme formulára.

Krok 13 Rada SSA schváli/neschváli žiadosť.

Krok 14 Tajomník SSA informuje žiadateľa o výsledku žiadosti. V prípade zamietnutia žiadosti tajomník informuje aj o dôvodoch zamietnutia.

# Žiadosti zo zahraničia o postavenie kvalifikovaného aktuára

Ak žiada o postavenie kvalifikovaného aktuára v SSA občan Slovenskej republiky, ktorý pracuje dlhodobo v zahraničí (t.j. súvisle minimálne 12 mesiacov), priloží k svojej žiadosti navyše aj potvrdenie spoločnosti aktuárov krajiny, v ktorej pracuje, že ich informoval o tom, že žiada o plné členstvo v SSA a ich stanovisko k takémuto postupu. V prípade, že žiadateľ pracuje v zahraničí kratšie ako 12 mesiacov, postupuje Komisia podľa bežných pravidiel pre žiadosť o kvalifikovaného aktuára.

Ak žiada o postavenie kvalifikovaného aktuára v SSA osoba, ktorá nie je občanom Slovenskej republiky, ale na Slovensku dlhodobo pracuje (t.j. súvisle minimálne 12 mesiacov), priloží k svojej žiadosti aj potvrdenie spoločnosti aktuárov krajiny, z ktorej pochádza (alebo v ktorej je členom aktuárskej spoločnosti), že ich informoval o tom, že pracuje na Slovensku a že u nás žiada o plné členstvo a ich stanovisko k takému postupu.

Žiadosťou o postavenie kvalifikovaného aktuára osoby, ktorá nie je občanom Slovenskej republiky a na Slovensku dlhodobo nepracuje (t.j. súvisle minimálne 12 mesiacov), sa nebude Komisia pre vzdelávanie vôbec zaoberať a o tomto fakte takéhoto uchádzača obratom informuje.

Ak žiada o postavenie kvalifikovaného aktuára SSA plný člen inej aktuárskej spoločnosti, (v rámci tzv. Mutual recognition), k svojej žiadosti priloží aj potvrdenie domovskej asociácie, že je u nich plným členom, a že súhlasia, aby bol v rámci mutual recognition plným členom aj v SSA. Žiadateľ musí preukázať, že na Slovensku dlhodobo pracuje (t.j. súvisle minimálne 12 mesiacov). Ďalej takýto žiadateľ priloží písomné čestné prehlásenie, že si doštudoval relevantnú legislatívu platnú na Slovensku, pričom v prehlásení menovite uvedie, o ktoré zákony, vyhlášky, metodické usmernenia a pod. ide.

Dĺžka súvislej práce v zahraničí resp. na Slovensku sa hodnotí ku dňu podania žiadosti zo strany uchádzača.

Poznámka: Pri žiadosti o člena SSA nerozlišujeme medzi žiadosťami zo Slovenska a zo zahraničia.

# Prílohy

## Rozhodnutie ****Valného zhromaždenia Slovenskej spoločnosti aktuárov č. 2015/1****



## Sylaby aktuárskeho vzdelania ****Slovenskej spoločnosti aktuárov, 3/2014****



## Výklad Sylabov aktuárskeho vzdelávania, 3/2015



## Formulár na preukázanie súladu so Sylabami SSA, 8/2015



## Vzor potvrdenia praxe za účelom dokladovanie Sylabov

|  |  |  |  |  |  |
| --- | --- | --- | --- | --- | --- |
| ***Predmet C1 – ERM*** | | **Potvrdenie o praxi** | | | |
|  | Poskytnúť technickú zručnosť pre aplikáciu princípov a metód študovaných v rámci Aktuárskych predmetov pri identifikovaní, kvantifikácii a manažmente rizík. | Názov firmy | Obdobie praxe | Pozícia vo firme | Náplň práce (detailný popis, akým spôsobom bola aplikovaná daná oblasť Sylabov v praxi) |
| (a) | [Klasifikácia rizika](file:///C:\Users\Janka\AppData\Local\Temp\Formular_ZiadostKvalifikovanyAktuar_Chmelova.xlsx#RANGE!A43) |  |  |  |  |
| (b) | [Meranie rizika](file:///C:\Users\Janka\AppData\Local\Temp\Formular_ZiadostKvalifikovanyAktuar_Chmelova.xlsx#RANGE!A44) |  |  |  |  |
| (c) | [Diverzifikácia](file:///C:\Users\Janka\AppData\Local\Temp\Formular_ZiadostKvalifikovanyAktuar_Chmelova.xlsx#RANGE!A45) |  |  |  |  |
| (d) | ...... |  |  |  |  |

**Potvrdenie od kvalifikovaného aktuára**

Meno: ............................................. .... Popis pracovného Vzťahuk žiadateľovi:.....................................................

Potvrdenie od kvalifikovaného aktuára: *„Čestne prehlasujem, že v dokladovaní praxe žiadateľ uviedol presné, pravdivé a úplné údaje. Som si vedomý toho, že pokiaľ by mnou potvrdené informácie neboli pravdivé alebo závažným spôsobom zamlčané, budem čeliť následkom disciplinárneho konania z dôvodu porušeniu princípov profesionalizmu aktuára.“*

Dátum:............................. Podpis:....................................................

**Alebo potvrdenie od nadriadeného a spolupracovníka**

Meno: ............................................. .... Popis pracovného vzťahu k žiadateľovi:.....................................................

Meno: ............................................. .... Popis pracovného vzťahu k žiadateľovi:.....................................................

Potvrdenie od osoby, ktorá nie je kvalifikovaný aktuár: **„Čestne prehlasujem, že v dokladovaní praxe žiadateľ uviedol presné, pravdivé a úplné údaje.“**

Dátum:............................. Podpis:....................................................

Dátum:............................. Podpis:....................................................